
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,119 στρεμ. στη θέση Κάβος της 
κοινότητας Λιχάδας Ν. Εύβοιας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αυλάκια της Κοινότητας Βουρλιωτών Ν. Σάμου . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Αλεξανδρούπολης στην οδό 
Πανδώρας μεταξύ των Ο.Τ. 509 & 510. 3 


Χαρακτηρισμός οικοπέδου ως αποκλισμένου πανταχόθεν από οδούς 
του εγκεκριμμένου σχεδίου και καθορισμός όρων και περιορι¬ 
σμών δόμησής του στο Ο.Τ.81 του σχεδίου Πόλης Δροσιάς Ν. 



ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 335 (1) 

Κήρυξη αναδασωτέας έκτασης 0,119 στρεμ. στη θέση Κάβος της κοι¬ 
νότητας Λιχάδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 550/16.1.1986 απόφαση του Νομάρχη Εύβοιας 
«Περί αναθέσεως αρμοδιοτήτων υπογραφής υπηρεσιακών εγγρά¬ 
φων». 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την ΗΑ/271/6.2.92 αναφορά του Δασαρχείου Ιστιαίας περί κη- 
ρύξεως αναδασωτέας έκτασης 0,119 στρεμμάτων στη θέση Κάβος του 
διακατεχομένου δάσους της Κοινότητας Λιχαδας που εκχερσώθηκε πα¬ 
ράνομα από τον Ιωάννη Καψορράχη κάτοικο Λιχαδας το Α' πενθήμερο 
Ιανουάριου 1992, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την προστασία και ανάπτυξη της δασικής βλά¬ 
στησης με τεχνιτή αναγέννηση (βάσει προγράμματος του Δασαρχείου 
Ιστιαίας) την έκταση εκατόν δέκα εννέα χιλιοστών του στρέμματος 
(0,119) που βρίσκεται στη θέση Κάβος της κοινότητας Λιχάδας Ν. Εύ¬ 
βοιας και προσδιορίζεται από τα στοιχεία Α,Β,Γ,Δ,Α και έχει όρια: 

Ανατολικά: Αγρός I. Καψορράχη. 

Δυτικά: Διακατεχ. δασική έκταση και πέραν αγροτικός δρόμος. 

Βόρεια: Δάσος χαλεπίου πεύκης. 

Νότια: Διακατεχόμενη δασική έκταση. 

’Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 12 Φεβρουάριου 1992 

Με εντολή Νομάρχη 
Ο Δ/ντής Δασών 
ΖΗΣΗΣ ΣΤΑΜΑΤΟΥΚΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 113 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση Αυλάκια της Κοινότητας Βουρλιωτών Ν. Σάμου. 

Ο ΝΟΜΑΡΧΗΣ ΣΑΜΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών» και του άρθρου 100 του 
Π.Δ: 284/1988. 

3. Την από 26.7.1991 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Αυλάκια κοινότητας 
Βουρλιωτών και το από Ιούλιο 1991 με κλίμακα 1:500 τοπογραφικό 
διάγραμμα του Γεωργίου Βασιλείου Τοπογράφου Μηχανικού που θεω¬ 
ρήθηκε την 25.7.1991 από τη Δ/νση Τεχνικών Υπηρεσιών της Νο¬ 
μαρχίας Σάμου και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/523/91/ε.1448/26.11.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984, για 
τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές αρχές διανομαρχιακού επιπέδου, αποφα¬ 
σίζουμε: 

1. Επικυρώνουμε την από 25.7.1991 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Ιούλιο 1991 τοπογραφικό διάγραμμα που την συνο¬ 
δεύει, το οποίο συντάχθηκε από τον Γεώργιο Βασιλείου Τοπ/φο μηχα¬ 
νικό με 1:500 και θεωρήθηκε την 25.7.1991 από τη Διεύθυνση Τεχνι¬ 
κών Υπηρεσιών της Νομαρχίας Σάμου, επί του οποίου η παραπάνω επι¬ 
τροπή, με κόκκινη γραμμή καθόρισε τα όρια του αιγιαλού στη θέση Αυ¬ 
λάκια της κοινότητας Βουρλιωτών Σάμου και με κίτρινη γραμμή τα 
όρια της παραλίας στην ίδια θέση. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Σάμος, 10 Φεβρουάριου 

Ο Νομάρχης κ.α.α. 

ΣΟΦΙΑ ΖΑΦΕΙΡΗ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας και θέσεων Αμ¬ 
μοληψίας για τον πρώτο καθορισμό των ορίων του Αιγιαλού και Πα¬ 
ραλίας στη θέση Αυλάκια της κοινότητας Βουρλιωτών Ν. Σάμου. 

Στη Σάμο την 26.7.1992 οι υπογεγραμμένοι: 

1. Αναστάσιος Καλτιριμτζής Προϊστάμενος της Κτηματικής Υπηρε¬ 
σίας Σάμου, ως Πρόεδρος. 

2. Αριστομένης Σεχιώτης Προϊστάμενος της Δ.Τ.Ι. Σάμου. 

3. Χρήστος Αποστολάκης Λιμενάρχης Σάμου, που μετά την μετάθεσή 
του, αντικαταστάθηκε από τον Βασίλειο Μανωλάκο ομοίως Λιμενάρχη 
Σάμοου, σύμφωνα με το άρθρο 19 του Ν. 1599/1986, ως μέλη, απο- 
τελούντες την Επιτροπή Καθορισμού Ορίων Αιγιαλού και Παραλίας και 
θέσεων Αμμοληψίας του άρθρου 100 του Π.Δ. 284/1988, όπως συ¬ 
γκροτήθηκε με την ΕΦ 7221/30.12.88 και 532/15.12.88 απόφαση 
Νομάρχη Σάμου, αφού συνήλθαμε ύστερα από πρόσκληση του Προέ¬ 
δρου της, μεταβήκαμε στην παραπάνω περιοχή για επιτόπιο εξέταση 
και έχοντας υπόψη: 

1. Το Τ.Υ. 1274/29.7.1991 έγγραφο της Διεύθυνσης Τεχνικών 
Υπηρεσιών με την οποία ζητείται ο καθορισμός των ορίων του αιγιαλού 
και παραλίας στην παραπάνω περιοχή. 

2. Το συνταχθέν τοπογραφικό και υψομετρικό διάγραμμα σε μία πι¬ 
νακίδα υπό κλίμακα 1:500 με ημερομηνία Ιούλιος 1992 από τον τοπο¬ 
γράφο μηχανικό Γεώργιο Βασιλείου και ελεγμένο κατά το δυνατόν για 
την ορθή αποτύπωσή του, από το μηχανικό του Δημοσίου Αριστομένη 
Σεχιώτη και θεωρημένο από τη Διεύθυνση Τεχνικών Υπηρεσιών Σάμου 
την 25.7.1991 σύμφωνα με το άρθρο 20 του Ν. 719/1977. 

3. Τις διατάξεις του Αν. Νόμου 2344/1940 «περί αιγιαλού και πα¬ 
ραλίας», όπως τροποποιήθηκαν και ισχύουν και την με την εφαρμογή 
αυτών υπάρχουσα Δικαστηριακή και Διοικητική Νομολογία. 

4. Τη σχηματισθείσα αντίληψη, από την επιτόπιο εξέταση, του πλά¬ 
τους της βρέχόμενης ζώνης της ξηράς και των λοιπών συνθηκών που 
τελεί αυτή, όπως μορφολογία της περιοχής, κατάσταση ακτής, κατά¬ 
σταση θαλασσίου χώρου, παλίρροια και θαλάσσια ρεύματα και τις επι¬ 
κρατούσες καιρικές συνθήκες, πνέοντες άνεμοι κ.λ.π. 

6. Την ανάγκη να τεθεί ζώνη παραλίας τουλάχιστον 10 μέτρων, 
επειδή δεν εξυπηρετούνται οι σκοποί του άρθρου 7 του Α.Ν. 2344/ 
1940, καθορίζει: 

Επάνω στο υποβληθέν τοπογραφικό και υψομετρικό διάργαμμα: 

Α. Την οριογραμμή του αιγιαλοού με συνεχή κόκκινη πολυγωνική 
γραμμή, της οποίας οι κορυφές Α 1 έως Α: 15 εξασφαλίζονται από στα¬ 
θερά σημεία. 

Β. Την οριογραμμή της παραλίας με συνεχή κίτρινη πολυγωνική 
γραμμή, της οποίας οι κορυφές Π 1 έως Π 15 εξασφαλίζονται, επίσης 
από σταθερά σημεία. 

Αποφαίνεται ότι στη ζώνη αιγιαλού και παραλίου; δεν υπάρχουν κτί- 
σματα. 

Η Επιτροπή 

Ο Πρόεδρος Τα μέλη 

(υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-80 (3) 

Τροποποίηση του ρυμοτομικού σχεδίου Αλεξανδρούπολης στην οδό 
Πανδώρας μεταξύ των Ο.Τ. 509 & 510. 

Ο ΝΟΜΑΡΧΗΣ ΕΒΡΟΥ 
Έχοντας υπ’ όψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ άριθμ. 183/1986 Π.Δ/τος (ΦΕΚ 70/Α) 
και ειδικώτερα το άρθρο 1. 

4. Το Γ.Π.Δ. Αλεξανδρούπολης ΦΕΚ 9Δ/14.1.88 ΠΜΑ Αλεξαν¬ 
δρούπολης (ΦΕΚ 674 Δ/30.10.89). 


5. Την υπ’ αριθμ. 69/90 απόφαση του Δημοτικού Συμβουλίου Αλε¬ 
ξανδρούπολης. 

6. Την υπ’ αριθμ. 1/6/16.1.92 γνωμοδότηση του ΣΧΟΠ, αποφα¬ 
σίζουμε: 

'Αρθρο 1 

Εγκρίνουμε την τροποποίηση του ρυμοτομικού σχεδίου Αλεξανδρού¬ 
πολης με την μετακίνηση της οδού Πανδώρας μεταξύ των Ο.Τ. 509 και 
510 προς το Ο.Τ. 510 όπως φαίνεται στο συνοδευτικό της παρούσας 
τοπογραφικό διάγραμμα που αποτελεί αναπόσπαστο μέρος της απόφα¬ 
σης αυτής. 

Άρθρο II 

Η απόφαση αυτή να δημοσιευθεί στην Εφημερίδα της Κυβερνήαεως. 

Αλεξανδρούπολη, 29 Ιανουάριου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

Αριθ. 332 (4) 

Χαρακτηρισμός οικοπέδου ως αποκλειομένου πανταχόθεν από οδούς 
του εγκεκριμμένου σχεδίου και καθορισμός όρων και περιορισμών 
δόμησής του στο Ο.Τ.81 του σχεδίου Πόλης Δροσιάς Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε με το 532/70, 950/70 και 
712/70 Δ/γματα. 

2. Τις διατάξεις του ενοποιημένου άρθρου 43, 45, 45 του Ν.Δ/τός 
της 17.7.1923 «περί σχεδίων Πόλεων, κ.λ.π.» όπως συμπληρώθηκε 
με τη παρ. 3 του άρθρου 4 του από 27.2.1926 Π.Δ/τος. 

3. Την 10099/9.1.91 εισήγηση Τ.Π. και Π.Ε. Νομού Εύβοιας 
προς τα ΣΧΟΠ Νομού Εύβοιας. 


4. Τη γνωμοδότηση υπ’ αρ. 9 του πρακτικού 1/92 της από 13.1.92 
συνεδρίασης του ΣΧΟΠ - Ν. Εύβοιας, αποφασίζουμε: 

1. Χαρακτηρίζουμε το οικόπεδο φερόμενης ιδιοκτησίας Βασιλικής 
σύζ. θ. Ζέρβα στο Ο.Τ. 81 του σχεδίου Πόλεως Δροσιάς όπως φαίνεται 
στο από Νοεμβρίου 1991 τοπογραφικό διάγραμμα του μηχανικού Ανα¬ 
στασίου Χρήστου, ως οικοδομήσιμο σαν αποκεκλεισμένο οικόπεδο από 
τις οδούς του εγκεκριμένου σχεδίου Πόλεως Δροσιάς. 

2. Καθορίζουμε όρους δόμησης του παραπάνω οικοπέδου τους γενι¬ 
κού όρους δόμησης που ισχύουν στη περιοχή με εξαίρεση τον συντελεστή 
δόμησης που ορίζεται: σ, δ, 1,00. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα 6 Φεβρουάριου 1992 
Ο Νομάρχης 

ΛΑΖΑΡΟΣ ΚΤΡΙΖΟΓΛΟΥ 


τοηοΓΡΑ*ιχο αιαυραημΑ ηε ΤΗ Η ΟηΛΡ^ουΐΑ _ < 

ΧΑΤΑ3.ΤΑΧΜ ΣΤΟ (1Τ. 84 XX η0ΑΕ21,. &Ρθ1ϊΑ6 _ 

οηου ίυΡίχχετΑ-ι Η ΐΑΐο«τ<α»Α 6Αΐ <λ «»Ίθ.ζερ&Α 
XI 5Χ Α-6-Γ-Λ-Α. 










